In nomine Domini amen. Anno Incarnationis eiusdem millesimo ducentesimo secundo mense octobris ego Perrellus dictus Uieniere de Genreio et ego Johanna uxor eiusdem notum facimus omnibus presentes litteras inspecturis quod nos sponte prouide pro utilitate et necessitate nostra uendidimus concessimus et quittauimus in hereditatem perpetuam Andree Doliario de Tilicastro burgensi Diuionensi et Oudoion uxori sue pro se et omnibus in hoc ab ipsis causam habentibus petiam unam uinee sitam in finagio de Genreio ubi dicitur en Estoloies iuxta uineam Theobaldi filii Henrici au Cuen ex una parte et iuxta uineam filii Gelyotti Pito ex altera pretio octo librarum Uiennensium de quibus a dictis emptoribus plenam perfectam et integram solutionem recepimus et habuimus in pecunia numerata propter quod de dicta petia uinee nos omnino deuestiuimus et dictos emptores corporaliter inuestiuimus; promittimus ac tenemur quilibet nostrum insolidum et pro toto sub obligatione nostrorum bonorum omnium mobilium et immobilium presentium et futurorum et per sacramentum nostrum pro nobis et nostris heredibus quos ad hoc obligamus prestitum super sancta Dei euangelia corporale dictam petiam uinee liberam omni honore pro recta decima garantire dictis emptoribus et habentibus causam in hoc ab eis et eorum successoribus seu heredibus perpetuo contra omnes in omni curia propriis sumptibus nostris et eos inde conseruare modis omnibus indempnes si qui calumpniatores apparerent quod absit et facere et prestare quicquid in causa euictionis debet fieri et prestari et in nullo contraire de cetero per nos uel per alios uerbo uel facto seu consensu aut modo alio qualicumque. Quibus factis nos pro nobis et nostris heredibus retinuimus ad censam perpetuam a dictis emptoribus petiam uinee supradictam pro uno modio uini boni et puri mustalis de annuo et perpetuo redditu quod promittimus et tenemur quilibet nostrum insolidum et pro toto per sacramentum nostrum reddere et delibare dictis emptoribus uel uni eorum sine sint in ordine uel extra aut habentibus causam ab eis uel uno eorum in hoc annis singulis imperpetuum de cetero uindemiarum tempore in Cuppa apud Genreyum uel in dicta uinea si eis placuerit in puris racemis mustalibus; quam uineam non uindemiabimus per sacramentum nostrum contra presentes fuerint dicti emptores uel unus eorum aut ipsorum uel unius eorum mandatum et ipsam uineam non possumus alii alienare que ipsam in bono statu tenemur tenere nomine dictorum emptorum et pro ipsis. Ita quod quam cito in aliqua solutione dicti uini defecerimus facienda aut dictam uineam in bono statu non teneremus uolumus et concedimus ut dicti emptores seu causam habentes in hoc ab ipsis ad dictam uineam tamque ad ipsorum propriam recurrant qui eis extunt in hereditatem perpetuam remanebit et in quod nos uel nostri heredes extunt nichil iuris poterimus reclamare sed extunt ipsi emptores de ipsa suam facere poterunt uoluntatem. Que omnia supradicta ego Prouettus Morins qui dictam uineam tenere debebam usque ad sex annos proximo uenturos laudo et concedo et tenere promitto iuramento prestito super sancta Dei euangelia corporali et in nullo de cetero per me uel per alium contraire et nos Perrellus et Johanna predicti qui dictam uineam dicto Prouetto tradideramus usque ad dictos sex annos pro ipso modio uini annuatim reddendo dictis emptoribus usque ad dictos sex annos obligamus eisdem emptoribus bona nostra omnia mobilia et immobilia presentia et futura; renuntiamus aut in hoc facto nos omnes predicti exceptioni non numerate et non habite pecunie et exceptioni deceptionis ultra dimidiam iusti pretii fori priuilegio omnibus iuribus in fauorem mulierum introductis et omni auxilio iuris et facti. Uolentes nos compelli ad predicta tenenda tamquam ex re adiudicata per curiam domini ducis Burgundie cuius iuridictioni quo ad hoc supponimus nos et nostros heredes. In quorum testimonium litteris istis sigillum dicte curie supplicauimus et obtinuimus apponi. Actum anno et mense predictis.